**Joseph Sun Jigen** (kinesisk: 孙继根, pinyin: ; født 2. august 1967 i Fengfeng gruvedistrikt i Handan i provinsen Hebei i Kina) er en kinesisk katolsk prelat og biskop med sete i Handan i provinsen Hebei i Kina.

Biografi
--------

Sun gikk på videregående skole i Yijing. I september 1988 begynte han på Hebei katolske teologiske og filosofiske kollegium, og tok eksamen derfra i august 1992. Han ble presteviet i 1995 av biskop Chen Bailu. 

I 2007 ble han i det stille utnevnt av pave Benedikt XVI til koadjutor-biskop av Taming (Daming). Men bispevielsen lot seg ikke arrangere da. Først den 21. juni 2011 ble han ordinert i den katolske kirke i Feixiang av biskop Stephen Yang Xiangtai, hvis koadjutor-biskop han ble, etter at både de kinesiske myndigheter og Vatikanet hadde godkjent fader Sun til embedet - som biskop av Handan. Bispevielsen skjedde i det hemmelige, noen dager forut for den offisielt kunngjorte termin: Ved dette ville han forhindre at seremonien ville bli foretatt ev en illegitim biskop - en biskop som ikke hadde Pavestolens approbasjon. Til gjengjeldelse arresterte myndighetene den 26. juni to prester og den nye biskop Sun, men løslot dem etter noen dager. 

Biskop Yang fikk i disse dagene hjerteinfarkt og måtte på sykehus.

Biskop Sun overtok som ordinarie biskop etter biskop Joseph Sun Jigen i 2016, men kunne ikke høytidelig innsettes i embedet før den 17. november 2017.

Hvilket bispedømme?
-------------------

Det bispesete som biskop Joseph Sun Jigen innehar, ble opprettet under navnet Yongnian (opprettet i 1946, etter å ha vært kirkedistrikter av laverer rang siden 1929). Dette er det navn som benyttes av Vatikanet. Yongnian er et bydistrikt av storbyen Handan, og kinesiske myndigheter omtaler det katolske bispedømmet som Handan. Kinesiske myndigheter (men ikke Vatikanet) har dessuten endret de politiske grenser mellom provinsene Hebei og Handan, og bestemt at de katolske bispedømmegrense skulle endres for å bli konforme med de sivile. Bispedømmet Taming (Daming), opprettet i 1947 etter først å ha vært apostolisk presfektur siden 1935, eksisterer fortsatt i Vatikanets fortegnelser, med grenser som det hadde ved opprettelsen. De kinesiske myndigheter ser imidlertid helt bort fra dette bispedømmet, og dermed er menighetene der tillagt de «offisielle» katolske bispedømmer på de respektive sider av provinsgrensene. Selve bispebyen Daming er således i den sørøstligste krok av bispedømmet Handan.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Kardinal Antonio Riberi (1897-1967) \*1934
* Biskop Francis Han Tingbi (1908-1991) \*1950
* Biskop Peter Chen Bolu (1913-2009) \*1986
* Biskop Stephen Yang Xiangtai (1923-2021) \*1996
* Biskop *Joseph Dunjugen* (1967-) \*2011

Referanser
----------

1. ↑  «Arkivert kopi». *Sohu* **(kinesisk)**. 12. januar 2018. Arkivert fra originalen 20. februar 2019. Besøkt 17. desember 2021.
2. 1 2  Katharina Feith: «Bishof Yang Xiangtai (11923-2021)», i *China Heute*, Jg XL, 2021, 3 (211), s 142-144
3. ↑  sunjigen, lest 16. desember 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |